open-index/open-wikipedia-markdown huggingface dataset:
Elva kommune

**Elva** er en landkommune i Tartu fylke i Estland. Det bor om lag 14&nbsp;241 mennesker i kommunen (2017), fordelt på ca 650 km². Administrasjonssenteret i kommunen er Elva.

Kommunen ble opprettet i 2017 gjennom en sammenslåing av bykommunen Elva og landkommunene Konguta, Puhja, Rannu og Rõngu.

## Referanser


## Eksterne lenker
*
Folk é så bra

**«[[Folk é så bra]]»** er en vise av Trygve Hoff, tekst og Terje Blickfeldt / Ståle Hoff, komponist.  Visen ble utgitt på albumet *[[Dele med dæ]]* i 1983.  Visen var også med på samlealbumet *[[Snart gryr en dag]]* som ble utgitt i 1988.

Visen handler om at det alltid er noe positivt å glede seg over uansett hvilken situasjon man befinner seg i, og at det gjelder å glede seg over, og ta vare, på det positive i livet.
Odd M. Frantzen

**Odd Marino Frantzen** (1946–2017) var en norsk dirigent, bosatt i Berlevåg.  Odd M. Frantzen var dirigent for Berlevåg Mannsangforening og var også dirigent for koret under innspillingen av filmene *[[Heftig og begeistret]]* og *[[Heftig og begeistret 2: På sangens vinger]]*, samt på CD-platene som ble utgitt i forbindelse med filmene.

Han fikk i 2014 Berlevåg kommunes kulturpris.

## Referanser
Linnamäe vannkraftverk

**Linnamäe vannkraftverk** med demning ble anlagt i 1924 i elva Jägala, i Jõelähtme kommune øst for Tallinn. Flere fossefall her, deriblant Jägalafossen, markerer en terrasse i landskapet skapt av morenemasser som elva har skåret seg igjennom ned til Finskebukta. Horisontalt fall er 10 meter, og vannføringen 13,5 m³/sek. Installert effekt er 1,2 MW.

Den finske ingeniøren, profssor Axel Verner Juselius, tegnet anlegget med 3 turbiner på 350&nbsp;kW hver. Vannkraftverket ble ansett som et av de mest severdige og arkitektonisk vellykkede industrianlegg i Estland. Allerede i 1941 ble kraftverket sprengt av den fremrykkende Røde armé, og først i 2002 var anlegget ferdig oppbygd. Det har turbiner på hnhv 340&nbsp;kW, 385&nbsp;kW og 425&nbsp;kW.

Den russiske filmskaperen Andrej Tarkovskij spilte inn scener til sin film Stalker inne i ruinene av kraftverket.

## Eksterne lenker
* Kokk, Aavo og Eilart, Andres: *Brushstroke Estonia*, Regio 2011, Tallinn. Side 30. 
* Linnemäe, Estonia – Waterpumps WP Oy, 2002.
Jägala jõgi

**Jägala** er ei 97 km lang elv i Estland, med utløp i Finskebukta i Jõelähtme kommune øst for Tallinn. Flere fossefall her, deriblant den 8 meter høye Jägalafossen 25 km ovenfor utløpet, markerer terrasser i landskapet skapt av morenemasser som elva har skåret seg igjennom ned til Finskebukta. Elva kommer fra Ambla kommune og renner med sideelver videre gjennom Anija kommune i den sørøstlige delen av Harju fylke, i et område som høyt i elveløpet preges av myr og furuskog med mange små innsjøer.

De viktigste sideelvene fra venstre bredd er Saeoja og Jõelähtme jõgi (46 km, 321 km²). De viktigste fra høyre bredd er Ambla jõgi (31 km, 242 km²), Jänijõgi (28 km, 168 km²), Mustjõgi (33 km, 104 km²), Aavoja (23 km, 57 km²), og **Soodla jõgi** som med 75 km og et nedbørfelt på 236 km² er den største sideelva. Soodla-elva oppstår ved landsbyen Ambla ved Karkuse-myrene, i Ambla kommune. Den renner gvestover gjennom området *Põhja-Kõrvemaa* som er et unikt istidslandskap med morener og sand- og grussletter som fortsatt kan betraktes. Området var fra 1953 skytefelt for sovjetisk artilleri, men er etter uavhengigheten  vernet som naturreservat.

Horisontalt fall ved Linnamäe vannkraftverk nær utløpet av Jãgala er 10 meter, og vannføringen 13,5 m³/sek. Installert effekt er 1,2 MW. Dette vannkraftverke fra 1924 ble ødelagt under andre verdenskrig, men gjenreist i 2002. Lengre oppe i vassdraget er det også en oppdemming av Soodla-elven bare 6 km vest for dens utløp i Jägala ved byen Kehra, og danner reservoaret Koitjärve. Her oppe malte Ludvig Oskar (1874–1951) stemningsfulle, naturalistiske malerier av furu- og myrlandskapene før området ble stengt for ferdsel av den sovjetiske hæren. 

## Referanser
Jägala

**Jägala** er en landsby i Jõelähtme kommune i det nordlige Estland, med 140 innbyggere (2007).

## Referanser


## Se også
* Jägala jõgi – 97 km lang elv med Jägalafossen
* Jägala konsentrasjonsleir – fra andre verdenskrig
Sangkraft Berlevåg

**Sangkraft Berlevåg** - Arctic Centre of Music Theatre, er en stiftelse etablert i 2007 som har som hovedmål å skape økt vokalaktivitet i Nord-Norge og Finnmark spesielt. Videre ønsker stiftelsen å arrangere konserter og gi opplæring til sangere. Stiftelsen har sitt sete i Berlevåg.

## Finnmark operakor

Sangkraft Berlevåg var sentral i dannelsen av Finnmark operakor, et amatørkor under ledelse av dirigent Ursa Lah. Koret, som startet opp i 2010 i Berlevåg, består av amatørsangere fra hele Finnmark.

Koret hadde stor suksess høsten 2010 med oppsetningen *Operaball*, regissert av Trond Halstein Moe, og hadde i denne forestillingen med solister fra Den Norske Opera.
I mars 2011 var det premiere på forestillingen *LesMiss*, en hybrid av de to musikalene Les Misérables og Miss Saigon.

## Referanser


## Eksterne lenker
* Sangkraft Berlevåg – offisiell hjemmeside
Morralåt

**«[[Morralåt]]»** er en vise av Trygve Hoff (tekst) og Terje Blickfeldt (komponist).  

Visen ble utgitt på musikkalbumet *[[Dele med dæ]]* i 1983 og på samlealbumet *[[Snart gryr en dag]]* som ble utgitt i 1988. Den handler om gleden ved å våkne og starte dagen sammen med noen.
Boris Christoff

**Boris Christoff** (1914–1993) var en bulgarsk bass-sanger.

## Liv og karriere
Som gutt sang Christoff i Alexander Nevskij-katedralen i Sofia. Selv om han tok juridisk embetseksamen og bare sang ved siden av, ble han i 1942 tilbudt et stipend som gjorde det mulig for ham å studere sang i Italia. Han debuterte offisielt i 1946 som «Colline» i *[[La Bohème]]* (i Reggio di Calabria). Høydepunktet i karrieren hadde han i 1950- og 1960-årene, og trappet gradvis ned i 1970-årene.

Den største delen av karrieren tilbrakte Christoff i Italia der han skapte seg et navn som fortolker av Modest Mussorgskij og Giuseppe Verdis verker.

Boris Christoff var den første av en rekke internasjonalt kjente bulgarske bass-sangere. Etter ham fulgte blant annet Nicolai Ghiaurov, Dimiter Petkov, Nicola Ghiuselev, Sabin Markov og Anton Djakov.

## Utmerkelser
* 1969 – Léonie Sonnings musikkpris

## Ettermæle
* I Sofia er et musikksenter oppkalt etter ham.

## Referanser


## Eksterne lenker
* 
* 
* 
*  Utførlig biografi
*  www.borischristoff.dir.bg
5. serierunde i Adeccoligaen 2011

**5. serierunde i [[Adeccoligaen 2011]]** startet søndag 8. mai klokken 15:30 med Sandefjord mot Kongsvinger. Den kampen ble sent på TV. Runden forsatte klokka 18:00 med de 7 andre kampene.

## Fakta

## Eksterne lenker
* Adeccoligaen 2011: Terminliste og resultater  på altomfotball.no
Linden Cogen kraftverk

:*Må ikke forveksles med [[PSEG Linden kraftverk]] i samme fylke.*

**Linden Cogen kraftverk***(Linden Cogen Plant)* er et varmekraftverk i Union County i New Jersey, USA. Anlegget har en installert produksjonskapasitet på 1.019 MW, fordelt på 9 turbiner, herav åtte a 103 mw hver fra 1992, og en siste turbin på 213 MW fra 2002. Anlegget har kogenerasjon. Operatør er energiselskapet Progress Energy Carolinas Inc.

Kraftverket stod ferdig utbygd i 2002. Brenselkilden er naturgass, parafin og dieselolje.

## Se også
* Liste over verdens største olje- og gasskraftverk

## Referanser


## Eksterne lenker
* Electricity Generating Capacity, 2008 – U.S. Energy Information Administration. Besøkt 6. august 2011.
Fela liv i Marsteinparken

***Fela liv i Marsteinparken*** er et musikkalbum med Ausekarane, utgitt i 2008. Dette er gruppas debutalbum. Sangene på albumet er hentet fra repertoaret til trubaduren Johannes Kleppevik.

Albumtittelen gjenspeiler stedet hvor Ausekarane hadde sitt første show, Marsteinen Fjordhotell (i dag Panorama Hotell & Resort).

## Sporliste

# «De-mann for et kast»
# «Sund-medley»
# «Ongkar å spelemann»
# «Oldefar»
# «Supertramp-instrumental»
# «Tar du med ei helsing»
# «Ein sommarvals»
# «Striladans»
# «Spel Johan, spel»
# «Kom bli med på landet»

## Referanser
Kabul (andre betydninger)

**[[Kabul]]** er hovedstaden i Afghanistan. Navnet Kabul kan også vise til:
* Kabul-provinsen i Afghanistan, der byen Kabul ligger.
* Kabul-elva (tidligere kjent som Cophes), hovedelva i den østre Afghanistan.
* Kabul (Israel), en by i Norddistriktet i Israel
Granite Ridge gasskraftverk

**Granite Ridge gasskraftverk** er et varmekraftverk i Rockingham County i delstaten New Hampshire, USA. Anlegget har en installert produksjonskapasitet på 800–900 MW avhengig av sesong, fordelt på 3 like store turbiner. Operatør er energiselskapet Granite Ridge Energy LLC.

Kraftverket stod ferdig utbygd i 2003. Brenselkilden er naturgass.

## Se også
* Liste over verdens største olje- og gasskraftverk

## Referanser


## Eksterne lenker
* Electricity Generating Capacity, 2008 – U.S. Energy Information Administration. Besøkt 6. august 2011.
Rugldalen stasjon

**Rugldalen stasjon** er en tidligere stasjon og holdeplass på Rørosbanen i Rugldalen som var i bruk fra banens åpning i 1877 til holdeplassen ble nedlagt i 2003. Distanse fra Oslo S er 420,45 km og den ligger på 663 moh., bare 3,8 km nord for Rørosbanens høyeste punkt på 670 moh. ved Harborg.

Stasjonen bar navnet *Tyvold * til den fikk navnet *Rugldalen* i 1939. I årene 1886–1910 var Tyvold endestasjon for den 9,3 km lange Arvedalslinjen som gikk til Kongens gruve. Tyvold var i denne perioden en viktig mellomstasjon for transport av kobbermalm og svovelkis fra Nordgruvefeltet videre til hhv. Kobberverket på Røros og eksporthavn i Trondheim. 15. august 1959 ble stasjonen ubetjent, og 1974 ble den nedgradert til holdeplass. Stasjonsbygget ble revet i 1975 og togstoppen ble altså innstilt i 2003.


Fil:Arvedalslinjen Noodt-0292 01 1.jpg|Kobbermalm ble fraktet med Arvedalslinjen til Tyvold.
Fil:Rugldalen hp.jpg|Den nedlagte holdeplassen i mars 2017

## Referanser



## Litteratur
* 
* 
* 

## Eksterne lenker

* Arkivet Kåre A. Jørgenvaag finnes ved NTNU Universitetsbiblioteket består av materiale fra 2. verdenskrig, blant annet en del foto.
Spelar for livet

***Spelar for livet*** er et musikkalbum med Ausekarane, utgitt i 2011.

## Sporliste
# «Spelar for livet»
# «Ausedansen»
# «Sail Away»
# «Om du var ein seglbåt»
# «Rå hai»
# «Johannes»
# «Haraball i naustet»
# «Singel og sand»
# «Ver glad i den nasen du har»
# «Bakkasund»
# «Meg og min gitar»
# «Eg er på veg»
# «Motorbåt og ein laurdagsdans»
# «Kast loss»
# «Eg har ein engel»
# «Kom bli med på landet»
Janet Baker

**Janet Baker** (1933–) er en britisk mezzosopran- og altsanger. 

## Liv og virke
### Bakgrunn
Gjennom foreldrenes påvirkning fikk Baker tidlig interesse for klassisk musikk. I ungdomstiden bodde hun i York, senere i Grimsby. Fra 1953 studerte hun musikk i London med Helene Isepp og Meriel St. Clair og opptrådte som konsertsanger. 23 år gammel vant hun i 1953 *[[Kathleen Ferrier]]-prisen*. Studiene fortsatte hun i Salzburgs Mozarteum. 
### Karriere
Hun debuterte i 1959 ved Oxford University Opera Club som *Miss Róza* i *The Secret*. Samme år debuterte hun i Glyndebourne, og de følgende årene opptrådte hun ved alle de viktigste engelske operahusene. Scenerepertoaret omfattet store roller i barokk-operaer av Gluck, Händel og Monteverdi. Hun sang nesten hvert år ved festspillene i Edinburgh og Glyndebourne.

Janet Baker fikk et stort ry innen oratoriesjangeren; hun ble snart regnet som sin generasjons mest betydelige oratoriesangerinne. Hun konsentrerte seg ikke bare om sin hjemlige engelske, men framfor alt om det franske og tyske repertoaret for sang med klaverakkompagnement – ofte ledsaget av for eksempel Martin Isepp og Gerald Moore. Dessuten sang hun lieder med orkesterledsagelse: "Nuits d'été" av Berlioz, "Sea Pictures" av Edward Elgar, samt "Kindertotenlieder" og "Rückert-Lieder" av Gustav Mahler hører til hennes mest interessante bidrag, og har i dag status som referanseopptak.

Som oratorium- og konsertsangerinne opptrådte hun over hele verden, men holdt seg strengt til De britiske øyer når det gjaldt operaproduksjon. Selv om hun var sin tids mest etterspurte sangerinne, tok hun på denne måten full kontroll over sitt kunstneriske og private liv og  beskyttet seg framfor alt mot tidlig slitasje. 

Hennes siste år på operascenen ble dokumentert i filmen *Full Circle*; det ble avsluttet i september 1982 med en forestilling av Glucks *[[Orfeo ed Euridice]]*. Hun fortsatte imidlertid sin konsertkarrieren.
### Hedersbevisning
Dronning Elisabeth II av England utnevnte henne i 1976 til *Dame Commander* av Order of the British Empire.

## Mottakelse
*«Kunstnerens alt, som stadig sammenlignes med den store Kathleen Ferrier, utmerker seg like mye gjennom sin tonefylde som sin mønstergyldige fortolkningskunst.»*

## Utmerkelser
* 1979 – Léonie Sonnings musikkpris

## Referanser


## Litteratur (utvalg)
* Kutsch, K. J./Riemens, L.: *Großes Sängerlexikon*. Første bind: A-L, Bern/Stuttgart 1987, sp. 140-141
* Schmierer, E. (red.): *Lexikon der Oper*, Laaber 2002, S. 153

## Eksterne lenker
* 
* 
* 
* Kort biografi på bach-cantatas.com
* Foto
Edison kraftverk

** (PSEG) Edison kraftverk ** er et varmekraftverk i Middlesex County i New Jersey, USA. Anlegget har en installert produksjonskapasitet på 504 MW, fordelt på 12 turbiner på 42 MW hver. Operatør er energiselskapet PSEG Fossil LLC. 

Kraftverket stod ferdig utbygd i 1971. Brenselkilden er naturgass, og subsidiært fyringsolje.

## Se også
* Liste over verdens største olje- og gasskraftverk

## Eksterne lenker
* Electricity Generating Capacity, 2008 – U.S. Energy Information Administration. Besøkt 6. august 2011.
Tradisjonell animasjon

**Tradisjonell animasjon**, også kalt **klassisk animasjon**, er en animasjonsteknikk hvor hvert bilde tegnes for hånd. Denne teknikken var den mest brukte formen for animasjon i filmbransjen frem til dataanimasjon kom. Flere selskaper, som Walt Disney Company, foretrekker fremdeles den gamle metoden med å animere filmene med bilder tegnet for hånd. Ett av de mest berømte eksemplene på tradisjonell animasjon fra Disney er filmserien Ole Brumm hvor samtlige filmer enten er helt og fullstendig laget med den gamle metoden, eller delvis laget med den gamle metoden.
Filmmusikal

**Musikalfilm** er en filmsjanger hvor sanger sunget av rollefigurene er en del av historiefortellingen. Sjangeren er utviklet fra vanlig musikal.

En undersjanger til musikalfilm er musikalsk komedie som også har med et sterkt element av humor ved siden av den vanlige musikken, dansingen og historiefortellingen.
Mick Ronson

**Michael «Mick» Ronson** (født 26. mai 1946 i Hull, død 29. april 1993 i London) var en engelsk gitarist, multiinstrumentalist, låtskriver, arrangør og produsent.

Han er best kjent for sin tid sammen med David Bowie fra 1970 til 1973, blant annet som gitarist i The Spiders from Mars. Han har også deltatt på albuminnspillinger med Ian Hunter og Bob Dylan, samt turnert med Van Morrison, i tillegg til å ha spilt inn flere soloalbum. Ronson produserte i 1991 albumet *Strange Afternoon* av den norske popgruppen Secret Mission (med Kjersti Bergesen på vokal). I 2011 ble han ble ranket som nummer 64 på «Rolling Stones liste over 100 største gitarister gjennom tidene».

Ronson døde av leverkreft i en alder av 46 år. Han vokste opp tilknyttet Jesu Kristi kirke av siste dagers hellige, og begravelsen fant sted i en mormonerkirke i London 6. mai 1993.

## Soloalbum
* *Slaughter on 10th Avenue* (1974 – UK #9)
* *Play Don't Worry* (1975 – UK #29)
* *Heaven and Hull* (1994)
* *Just Like This* (innspilt i 1976, utgitt 1999)
* *Showtime* (innspilt i 1976 & 1989, utgitt 1999)
* *Indian Summer* (innspilt i 1981-1982, utgitt 2001)

## Referanser


## Eksterne lenker
* 
* 
*
Færøyske frimerker 1977

**Færøyske frimerker 1977**. Det ble utgitt i alt sju frimerker fra Færøyene i 1977. Det var tredje året som Færøyene utga egne frimerker. I 1977 var det to utgivelser, 28. april kom en serie med fire merker med motiv av fiskebåter og 29. september en serie med tre merker med fuglemotiv. 
## Færøyske fiskebåter

Fil:Faroe stamp 018 motor boat.jpg|FR 18
Fil:Faroe stamp 019 fishing kutter.jpg|FR 19
Fil:Faroe stamp 020 seine fishing vessel.jpg|FR 20
Fil:Faroe stamp 021 trawler.jpg|FR 21.


## Fugler

Fil:Faroe stamp 022 common snipe.jpg|FR 22: Enkeltbekkasin (*[[Gallinago gallinago]] faeroensis*)
Fil:Faroe stamp 023 oyster catcher.jpg|FR 23: Tjeld (*[[Haematopus ostralegus]]*)
Fil:Faroe stamp 024 whimbrel.jpg|FR 24: Småspove (*[[Numenius phaeopus]]*)


## Eksterne lenker
* Postur.fo Homepage
JQuery

**jQuery** er et JavaScript-bibliotek utviklet for å forenkle klientskripting av HTML. Det ble lansert i januar 2006 på BarCamp i New York av John Resig. jQuery er det mest populære JavaScript-biblioteket i bruk, og brukes på 46 % av de 10 000 mest besøkte nettsidene.

jQuery er fri, åpenkilde programvare, lisensiert under MIT-lisensen. jQuerys syntaks er laget for å gjøre det lettere å navigere et dokument, velge DOM-elementer, opprette animasjoner, behandle hendelser og utvikle Ajax-applikasjoner. jQuery gjør det også mulig for utviklere å lage programvareutvidelser til JavaScript-biblioteket. 

## Referanser


## Eksterne lenker
* 
*
Vuelta a Burgos

**Vuelta a Burgos** er et etapperitt i Burgos i Spania. Rittet arrangeres over fem etapper i august.

## Vinnere

## Eksterne lenker
*
Jean-Pierre Rampal

**Jean-Pierre Louis Rampal** (1922–2000) var en fransk fløytist og høyskolelærer. Han regnes som en av 1900-tallets betydeligste fløytister.

## Liv og karriere
Rampals far, Joseph Rampal, var fløytist og lærer ved konservatoriet i Marseille. Jean-Pierre Rampal lærte i ung alder tverrfløyte ved konservatoriet, og medvirket allerede fra femten års alder i et profesjonelt orkester. På sine foreldres ønsket begynte han å studere medisin, men gikk over til å studere ved Conservatoire de Paris og ble uteksaminert i 1944. I etterkrigsårene grunnla han kammermusikkensembler, spesielt «Quintette à Vent Français» (1946) og «Ensemble Baroque de Paris» (1952). 

Han opptrådte stadig mer som solist og ble i 1955 solofløytist ved Opéra de Paris, i 1958 ble han professor ved *Académie Internationale d'Été * i Nice som han var med å grunnlegge, og i 1968 fikk han et professorat ved konservatoriet i Paris. Han fikk også et æresdoktorat ved *Uniwersytet Muzyczny Fryderyka Chopina w Warszawie*. I 1978 fikk han Léonie Sonnings musikkpris.

Rampal regnes som en av de mest betydningsfulle fløytister på 1900-tallet, som bidro avgjørende til at fløyta ble akseptert som soloinstrument i det internasjonale konsertlivet. Han hadde en stor del av æren for at barokk og tidligklassisk fløytelitteratur ble gjenoppdaget, og en rekke samtidige komponister skrev verk for ham, blant annet Jean Françaix, André Jolivet, Jindrich Feld, Henri Tomasi og Francis Poulenc. I 1981 medvirket Rampal ved uroppføringen av Leonard Bernsteins *Halil*, og på begynnelsen av 1990-årene spilte han solopartiet ved uroppføringen av Krzysztof Pendereckis *Fløytekonsert*. Han opptrådte gjentatte ganger med fiolinisten Isaac Stern og cellisten Mstislav Rostropovitsj, men spilte også jazz, blant annet med pianisten Claude Bolling, og verdensmusikk med den japanske shakuhachi-fløytisten Hōzan Yamamoto).

Rampal var spesielt aktiv i utforskningen av det kjente og gjenoppdagede fløyterepertoaret fra 1700-tallet og publisere nyutgaver.

Rampal er gravlagt på Cimetière de Montparnasse i Paris. Fløytistkonkurransen *Concours de flûte Jean-Pierre Rampal* avholdes hvert tredje år i Paris.

## Utmerkelser
* 1978 – Léonie Sonnings musikkpris

## Referanser


## Litteratur
* Jean-Pierre Rampal: *Erinnerungen*. Atlantis, Zürich/Mainz, 1989. ISBN 3-254-00197-4

## Eksterne lenker
* 
* 
* 
* 
*  Kort biografi
*  Association Jean-Pierre Rampal – France – Biografi og diskografi
*  Concours de flûte Jean-Pierre Rampal
Shields Down

***Shields Down*** er et musikkalbum med Jim Protector, utgitt i 2007. Dette er gruppas debutalbum.

## Sporliste

# «Concept of Gravity»
# «The Distance»
# «French»
# «The Hallmark Channel»
# «L'Enfant Terrible»
# «Shields Down»
# «Interlude»
# «Headaches»
# «The Tunnel»
# «Untitled»
# «A Heart Shaped Hole»
Færøyske frimerker 1978

**Færøyske frimerker 1978**. Det ble utgitt i alt ti frimerker fra Færøyene i 1978. Det var fjerde året som Færøyene utga egne frimerker. I 1978 var det tre utgivelser, 26. januar kom en serie med fem merker med motiv fra øya Mykines, 13. april en serie med tre merker med fuglemotiv og 7. desember kom tre jubileumsfrimerker.

## Mykines

Fil:Faroe stamp 025 mykines northern coast.jpg|FR 25: Mykines nordre kyst.
Fil:Faroe stamp 026 mykines village.jpg|FR 26: Mykines, landsby.
Fil:Faroe stamp 027 mykines cultivated fields.jpg|FR 27: Mykines, kulturlandskap
Fil:Faroe stamp 028 mykines from above.jpg|FR 28: Mykines fra oven
Fil:Faroe stamp 029 mykines island.jpg|FR 29: Mykines, kart


## Færøyske sjøfugler

Fil:Faroe stamp 030 gannet.jpg|FR 30: Havsule (*[[Morus bassanus]]*).
Fil:Faroe stamp 031 puffin.jpg|FR 31: Lundefugl (*[[Fratercula arctica]]*).
Fil:Faroe stamp 032 guillemot.jpg|FR 32: Lomvi (*[[Uria aalge]]*).


## Jubileumsfrimerker


Fil:Faroe stamp 033 girls guide.jpg|FR 33: Pikespeiderne 50 år 1928-1978.
Fil:Faroe stamp 034 old national library.jpg|FR 34: Biblioteket 150 år, Gamle nasjonalbiblioteket i Tórshavn.
Fil:Faroe stamp 035 new national library.jpg|FR 35: Biblioteket 150 år, Nye nasjonalbiblioteket. Arkitekt: Jákup Pauli Gregoriussen.


## Eksterne lenker
* Postur.fo Homepage
Arkimedisk legeme

Et **arkimedisk legeme** er innen geometri et tredimensjonalt høysymmetrisk legeme (polyeder) som består av to eller flere regulære polygoner som møtes i like hjørner. Dette skiller seg fra platonske legemer som består av like polygoner som møtes i like hjørner, og catalanske legemer hvor sidene er like og kantene ulike. Et arkimedisk legeme må dessuten ha en symmetri hvor hjørnefiguren gjentar seg over hele legemet.

Pseudorombkuboktaederet er et spesialtilfelle. Den har riktignok «like hjørner», men de står ikke den symmetriske stillingen som en kunne forvente av både platonske og arkimediske legemer. Det regnes vanligvis ikke som et arkimedisk legeme, men som et Johnson-legeme.

## Navnets opphav
De arkimediske legemene er oppkalt etter den greske matematikeren Arkimedes, som omtalte dem i et tapt verk. Gjennom renessansen gikk kunstnere og matematikere gjennom *rene former* og gjenoppdaget alle disse formene. Denne letinga ble fullført 1620 av Johannes Kepler, som også definerte prismene og antiprismene, og stjerneformene kjent som Kepler-Poinsot-polyedre

## Tabell

Til slutt kan pseudorombkuboktaederet per definisjon både regnes og ikke regnes som et arkimedisk legeme:

## Se også
*Polyeder
*Platonsk legeme
*Catalansk legeme
*Eulers polyederformel

## Referanser


## Fotnoter
*Field J., Gjenoppdagelse av de arkimediske legemene: Piero della Francesca, Luca Pacioli, Leonardo da Vinci, Albrecht Dürer, Daniele Barbaro, and Johannes Kepler,	*Archive for History of Exact Sciences*, **50**, 1997, 227
Annette Charles

**Annette Charles** (1948–2011) var en amerikansk skuespiller kjent for sin rolle som «Cha Cha DiGregorio» i *[[Grease]]*. Hun hadde også flere TV-opptredener. 

## Roller
* 1987: *[[Magnum, P.I.]]* ( TV-serie) – Maria Torres
* 1985: *[[Latin (film)|Latin]]* – Marlena (som Annette Cardona)
* 1981: *[[Musical Comedy Tonight II]]* (TV-film)
* 1980: *[[The Incredible Hulk (TV-serie)|The Incredible Hulk]] *( TV-serie) – Rita
* 1979: *[[Kan du høre latter? The Story of Freddie Prinze]] *( TV-film) – Billy
* 1979: *[[In Search of Historic Jesus]]* ( dokumentar) – Maria Magdalena
* 1978: *[[Centennial (miniserie)|Centennial]]* (TV mini-serie) – Senora Alvarez
* 1978: *[[Grease (film)|Grease]] * – Cha Cha DiGregorio
* 1977: *[[Mannen fra Atlantis]]*(TV-serie) – Ginny Mendoza (som Annette Courset)
* 1976: *[[The Bionic Woman]]*(TV-serie) – Elora / Emerald (1976–1977)
* 1974: *[[Barnaby Jones]]* (TV-serie) – Angela / Jenny Stahl (1974–1977)
* 1972: *[[Emergency!]]* (TV-serie) – Mrs. Harrow / Wife (1972–1974)
* 1972: *[[Banacek]]* (TV-serie) – Cecelia Gomez (som Annette Cardona)
* 1972: *[[Bonanza]]* (TV-serie) – Carmen
* 1972: *[[The Mod Squad]]* (TV-serien) – Cory (som Annette Cardona)
* 1970: *[[Gunsmoke]]* (TV-serien) – Rita (som Annette Cardona)
* 1970: *[[The Flying Nun]]* (TV-serie) – Louisa (som Annette Cardona)
* 1968: *[[The High Chaparral]]* (TV-serie) – Jill

## Referanser


## Eksterne lenker
*  
*
Rafael Kubelík

**Jeroným Rafael Kubelík** (1914–1996) var en sveitsisk dirigent og komponist av tsjekkisk opphav.

## Liv og karriere
Rafael Kubelík var sønn av fiolinisten Jan Kubelík. Sammen med sin første kone Ludmila Bertlová forlot han hjemlandet i 1948 og virket først noen år i USA. Han tok sveitsisk statsborgerskap i 1973. Fra 1961 til 1979 var han sjefsdirigent ved Bayerns Radiosymfoniorkester.

Fra 1955 til 1958 var Kubelik *Chief Administrator* i Royal Opera House i Covent Garden, London. I 1957 ledet han verdenspremieren på en forkortet versjon av operaen *Les Troyens* av Hector Berlioz, som Pariseroeraen avviste i 1858.

Kubelík ble framfor alt regnet som spesialist på tsjekkiske komponister, hvorav hans fortolkninger av Dvořák og Janáček ble målestokker. Han markerte seg også med Gustav Mahlers verk og begynte i sekstiårene på den første innspillingen av alle Mahlers symfonier (Leonard Bernstein fullførte innspillingen). 

1983 fikk Kubelík Léonie Sonnings musikkpris. Han trakk seg tilbake fra dirigentvirksomheten i 1984 for å konsentrere seg om å komponere.

Etter Fløyelsrevolusjonen vente han tilbake til Praha etter invitasjon av Václav Havel for å dirigere *[[Má Vlast]]* av Bedřich Smetana under åpningskonserten av Praha Vårfestival.

Rafael Kubelík er gravlagt på gravplassen Vyšehrad i Praha.

## Utmerkelser
* 1983 – Léonie Sonnings musikkpris

## Operaer
* *Veronika* – 19. april 1947 Brno, over en bibeltekst
* *Tagesanbruch* – 1958
* *Cornelia Faroli* – 1972 Augsburg

## Referanser


## Kilder
* 

## Litteratur
* Renate Ulm (red.): *Rafael Kubelíks „Goldenes Zeitalter“. Die Münchener Jahre 1961–1985*. Med fotografier av Werner Neumeister. Bärenreiter, Kassel 2006, ISBN 978-3-7618-1912-8

## Eksterne lenker
* 
* 
* 
* 
* Biografi og diskografi
Michael Winslow

**Michael Winslow** (født 6. september 1958) er en amerikansk skuespiller og komiker.

Han er kjent for sin evne til å lage realistiske lydeffekter med bare stemmen. Winslow er best kjent fra *[[Politiskolen (filmserie)|Politiskolen]]*-filmene. Han bor i Winter Springs i Florida, en avsidesliggende forstad til Orlando. 

## Filmografi
* *[[Cheech and Chong's Next Movie|Cheech & Chong's Next Movie]]* (1980)
* *Underground Aces* (1981)
* *[[Nice Dreams]]* (1981)
* *[[Space Stars]]* (1981) (stemme)
* ** (1982)
* *[[Lovelines]]* (1982)
* *[[Politiskolen (film)|Politiskolen]]* (1984)
* *[[Alphabet City (film)|Alphabet City]]* (1984)
* *[[Gremlins]]* (1984) (stemme)
* *[[Grandview, U.S.A.]] *(1984)
* *[[Politiskolen 2 – Deres første oppdrag|Politiskolen 2]] *(1985)
* *[[Politiskolen 3]] *(1986)
* *[[Zärtliche Chaoten]]* (Tyskland) (1987)
* *[[Politiskolen 4]]* (1987)
* *[[Spaceballs]]* (1987)
* *[[Buy & Cell]]* (1987)
* *[[Politiskolen 5]]* (1988)
* *[[Zärtliche Chaoten II]]* (Tyskland) (1988)
* *[[Politiskolen 6]]* (1989)
* *[[Far Out Man]]* (1990)
* *[[Extralarge]]* (1993)
* *[[Politiskolen 7]] *(1994)
* *[[Politiskolen (TV-serie)|Politiskolen]]*, TV-serie (1997–1998)
* *[[The Trumpet of the Swan]]* (2001) (stemme)
* *[[The Biggest Fan]]* (2002)
* *[[Lenny Wonder Dog]]* (2004)
* *[[RoboDoc]]* (2008)
* *[[The History of the Typewriter recited by Michael Winslow]]* (2010)
* *[[Tosh.0]]* (2010)

## Referanser


## Eksterne lenker
* 
*
Compusoft

**Compusoft AS** (etablert i 1989) er et norsk aksjeselskap som utvikler programvare for utforming av bad og kjøkken. Selskapet har 18 datterselskaper i 14 land, og har omtrent 230 ansatte.

Det var brødrene Jan og Øivind Lindstad som i 1989 etablerte selskapet i Sarpsborg. Selskapet utviklet i begynnelsen programvaren *DesignMaster*. I 1997 lanserte de programvaren *Winner*.

I 2019 ble selskapets solgt til det amerikanske fondet TA Associates. De to Lindstad-brødrene valgte da å sette utbyttet fra salget inn i en stiftelse med tanke på å donere penger til ideelle formål.

## Referanser
George Gaynes

**George Gaynes** (født **George Jongejans**; 16. mai 1917 i Helsingfors, Storfyrstedømmet Finland, død 15. februar 2016 i North Bend) var en amerikansk skuespiller kjent for sin rolle som kommandant Eric Lassard i komiserien *[[Politiskolen (filmserie)|Politiskolen]]*, og som fosterfar Henry Warnimont i TV-serien *[[Punky Brewster]]*.

Gayens vokste opp i Storbritannia, Frankrike og Sveits. Han studerte i Milano og opptrådte i Italia og Frankrike. Han flytte til USA etter andre verdenskrig. Han ble født i Helsinki som på den tiden var underlagt Det russiske keiserdømmet. Moren Iya Grigorievna de Gay var russisk. Faren Gerrit Jongejans var en nederlandsk forretningsmann. Skuespilleren Gregory Gaye var hans onkel. Han begynte som sceneskuespiller i New York rundt 1950 og gikk etter noen år over til TV.

## Referanser


## Eksterne lenker
*
Færøyske frimerker 1980

**Færøyske frimerker 1980**. Det ble utgitt i alt elleve frimerker av Postverk Føroya i 1980. Det var sjette året som Færøyene utga egne frimerker. I 1980 var det tre utgivelser, 17. mars en serie med fem merker med motiv av Færøyske blomster, 6. oktober to Europa/CEPT-merker med tema berømte personer og samme dag kom en serie med fire merker med motiv av gotiske kirkestoler fra Olavskirken i Kirkjubøur fra middelalderen. Alle årets elleve frimerker var gravert av Czesław Słania.

## Færøyske blomster

Fil:Faroe stamp 042 mountain flowers (plantago maritima).jpg|FR 42: **Sævar Gøtubrá** (*[[Plantago maritima]]*) 
Fil:Faroe stamp 043 mountain flowers (ranunculus glacialis).jpg|FR 43: **Snjósólja** (*[[Ranunculus glacialis]]*) 
Fil:Faroe stamp 044 mountain flowers (saxifraga oppositifolia).jpg|FR 44: **[[Rødsildre]]** (*[[Saxifraga oppositifolia]]*)
Fil:Faroe stamp 045 mountain flowers (saxifraga stellaris).jpg|FR 45: **Stjørnu Steinbrot** (*[[Saxifraga stellaris]]*) 
Fil:Faroe stamp 046 mountain flowers (alchimella faeroensis).jpg|FR 46: **Føroya Skøra** (*[[Alchimella faeroensis]]*) 


## Europe CEPT

Fil:Faroe stamp 047 europe (jakob jakobsen).jpg|FR 47: Jakob Jakobsen (1864-1918), språkforsker.
Fil:Faroe stamp 048 europe (v u hammershaimb).jpg|FR 48: V.U. Hammershaimb (1819-1909), språkforsker


## Kirkestoler fra Olavskirken i Kirkjubøur

Fil:Faroe stamp 049 pew end from kirkjubour - maria and baby jesus.jpg|FR 49: Jomfru Maria og Jesusbarnet
Fil:Faroe stamp 050 pew end from kirkjubour - st john the babtist.jpg|FR 50: Johannes Døperen
Fil:Faroe stamp 051 pew end from kirkjubour - st peter.jpg|FR 51: St. Peter
Fil:Faroe stamp 052 pew end from kirkjubour - st paul.jpg|FR 52: Paulus


## Eksterne lenker
* Postur.fo Homepage
Fryd deg ved livet i dine dages vår

«**Fryd deg ved livet i dine dages vår**» er et skillingstrykk av ukjent årgang fra Tromsø, merket Urdal og Foss. I allsangbøker oppgis det at visa skal være laget av Frankenau eller H.G. Nägeli. Den synges til ulike melodier.

## Teksten

**1.**Fryd deg ved livet i dine dages vår,
plukk gledens rose før den forgår.
Man skaper seg så gjerne kval og sørger torne uten tall
men vandrer liljen kold forbi som blomstrer for vår fot.

**2.**Fryd deg ved livet i dine dages vår,
plukk gledens rose før den forgår.
Når uvær mørkner  vårens dag og tordnen ruller slag i slag
så smiler aftenrødens glans jo dobbelt ren og skjønn.

**3.**Fryd deg ved livet i dine dages vår,
plukk gledens rose før den forgår.
Den barm som aldri nærer hat men lever kun med livet glad
for den er stedse livets vei med friske blomstrer strødd.

**4.**Fryd deg ved livet i dine dages vår
plukk gledens rose før den forgår,
enhver som ærlighet har kjær som gjerne armod talsmann er,
om han tilfredshet fryd og fred en evig krets skal slå.

**5.**Fryd deg ved livet i dine dages vår
plukk gledens rose før den forgår,
og vorder stundom veien trang og motgangstimen mørk og lang
så rekker vennskap broderlig hvert ærligt hjerte hand.

**6.**Fryd deg ved livet i dine dages vår,
plukk gledens rose før den forgår,
huld tørrer den hver tåre av, fra vuggen til den mørke grav,
i sorgens midnatt stråler den med morgenrødens glans.

**7.**Fryd deg ved livet i dine dages vår
plukk gledens rose før den forgår,
den er bland livets skjønne band slår brødre trofast hand i hand
så vandrer vi så lett så fro til bedre fedreland.


## Kilder
*«To skilling for en sang» av Torunn Eriksen, Universitetsforlaget 1981
William Frantzen

**William Johan Frantzen** (født 13. juni 1993) er en norsk tidligere fotballspiller fra Kvaløysletta. 

Han fikk sin debut i Tippeligaen mot Viking den 7. august 2011. Frantzen bodde sine første leveår i Honningsvåg, men flyttet som barn til Tromsø. Han startet her å spille aldersbestemt fotball for Tromsø IL. 

Frantzen skriver regelmessig for vidalab.no

## Referanser


## Eksterne lenker
*
Færøyske frimerker 1979

**Færøyske frimerker 1979**. Det ble utgitt i alt seks frimerker fra Færøyene i 1979. Det var femte året som Færøyene utga egne frimerker. I 1979 var det tre utgivelser, 19. mars et høyverdimerke med motiv av en vær, 7. mai to Europa/CEPT-merker med tema landets frimerkehistorie og 1. oktober kom tre merker med barnetegninger i forbindelse med det internasjonale barneåret. Alle årets seks frimerker var gravert av Czesław Słania.

## Høyverdimerke

Fil:Faroe stamp 036 ram.jpg|FR 36: Vær


## Europe CEPT

Fil:Faroe stamp 037 europe (provisional stamp 1919, diagonally cut).jpg|FR 37: Europe CEPT - Posthistorie. Provisorium fra 1919, delt diagonalt.
Fil:Faroe stamp 038 europe (provisional stamp 1919, overprint).jpg|FR 38: Europe CEPT - Posthistorie. Provisorium fra 1919, overtrykk.


## Internasjonale barneåret


Fil:Faroe stamp 039 childrens year (girl in costume).jpg|FR 39: «Jente i færøysk folkedrakt» av  Edel Davidsen, 8 år.
Fil:Faroe stamp 040 childrens year (man in boat).jpg|FR 40: «Man i båt» av Rasmus Fossá, 7 år.
Fil:Faroe stamp 041 childrens year (children of different skin colour).jpg|FR 41: «Barn med ulik hudfarge» av Snorri Petersen, 8 år.


## Eksterne lenker
* Postur.fo Homepage
Var jeg blott en keiser i aften

*«*'Var jeg blott en keiser i aften**»'' er et [[skillingstrykk]] av ukjent opprinnelse fra midten av 1800-tallet. Det oppgis på trykket at visa kan synges til melodien «Aa det var i aaret i 1807».

==Teksten==
<poem>
**1.**Og hvis jeg var en keiser en eneste dag,
så ville jeg kolbøtter gjøre,
sold og kommers skulle gå slag i slag
så folk skulle få det at høre.
Fra Island til China og Pokker i Vold,
ja hele verden bød jeg mot Sebastopol
ja der skulle blive et moderlig sold
så folk skulle få det at høre.

**2.**Vinen skulle flyte den lekreste mat
den skulle fortæres med hilsen:
Og småfolk og konger skulle danse i rad
og drikke hinannen på pelsen.
Tyske musikantere på hodet skulle stå,
og spille den nyeste [[mazurka]] ovenpå,
så det ble prektig i løyer min bror
hvis jeg var keiser i aften.

**3.**Louis Napoleons den nyfødte sønn
han skulle stå med tente sigarer,
og Hennes Nåde grevinnen så skjønn
hun skulle være billig med sine varer.
Med livband, halvstøvler og trekantet hatt
skal Russlands keiser sitte naken en natt,
og ikke få en snaps, nei ikke en slat
hvis jeg var keiser i aften.

**4.**Og Dronningen av Spanien med oppskjørtet kjol
skulle skjære for medens jeg spiser,
min hoffnar ja han skulle stå på en stol
og synge meg de muntreste viser.
Og sultanens kone det deilige Nor
ja hun skulle sitte aller øverst ved mitt bord
så det var prektige løyer for bror
hvis jeg var keiser i aften.

**5.**Og Keiser Napoleon med forkledet på
skulle ta i mot min tallerken,
og Dronningen av Saba med flasker skulle stå
og smile så vennlig til lerken
Og hver en tallerken skulle være av gull
og kongen av Preussen være sprøytefull
ja hvis jeg var Keiser så drakk jeg omkuld
alle dem som gjorde spetakler.

**6.'''Enhver som har lyst til at yppe klammeri
som gjerne ville slåss eller kriges,
skulle druknes i vin til hans harme var forbi
så fikk de vel saktens forlikes.
kun Mikkel må henge i loftet i en ring
og gjøre spetakler om alle verdens ting
og skrike som en poppedrang all jorden omkring
vårt keiserdømme varer kun i aften.


## Kilder
*«To skilling for en sang» av Torunn Eriksen, Universitetsforlaget 1981
Brødrene Dahl

**Brødrene Dahl AS** ble etablert i 1917 og er leverandør av tekniske produkter innenfor fagområdene VVS, VMT/VA og Industri.

Brødrene Dahl AS er en av Norges ledende tekniske handelsbedrifter innen VVS, VMT/VA og Industri. Selskapet leverer rør, rørdeler, pumper, ventilasjon og andre tekniske produkter til både entreprenører og industriaktører.

Brødrene Dahl AS ble grunnlagt i 1917 og er i dag en del av det franske konsernet Saint-Gobain, en global aktør innen byggematerialer. Selskapet har et landsdekkende nettverk av butikker og logistikksentre i Norge. 

Brødrene Dahl eies av Saint-Gobain.

## Referanser
Jordi Savall

**Jordi Savall i Bernadet** (født 1941) er en spansk-katalansk musikkviter og gambist innen området historisk oppføringspraksis. Han framfører også egne komposisjoner.

## Liv og karriere
Savall studerte ved *Conservatori Superior de Música de Barcelona*. Han var elev av Wieland Kuijken i Belgia og fra 1968 av August Wenzinger i Basel. Savalls interesse for tidligmusikk førte ham til Wenzingers Schola Cantorum Basiliensis, som han overtok ledelsen av i 1974. Samme år grunnla han ensemblet *Hespèrion XX* (nå: *[[Hespèrion XXI]]*). Hesperion har spesialisert seg på tidligmusikk fra Den iberiske halvøya. I 1987 dannet Savall *Capella Reial de Catalunya*, et ensemble som har spesialisert seg på kirkemusikk fra middelalderen.

Gjennom opptredener over hele verden og en mengde innspillinger har Savall opparbeidet seg et ry som en betydelig fortolker av tidligmusikk og som musikkviter innen området. Han ble kjent for et større publikum gjennom den franske filmen *[[Alle årets dager|Tous les Matins du monde]]* (1991) der han spilte inn lydsporene til gambemusikken.

Fra 2009 har Savall vært gjestedosent ved *Juilliard Historical Performance Program* på Juilliard School i New York City.

Plateselskapet *Alia Vox*, som Savall startet i 1998, hadde i 2010 solgt mer enn 2&nbsp;000&nbsp;000 cd-er, ikke minst takket være Savalls nærvær i konsertsaler og medier og etableringer i 45 land.

Savall var gift med sopranen Montserrat Figueras (1942–2011). Barna Arianna og Ferran Savall er også musikere.

## Utmerkelser
* 2009: Byen Halles Händel-Preis
* 2010: Praetorius Musikpreis: Internasjonal fredsmusikkpris
* 2012: Léonie Sonnings musikkpris

## Referanser


## Eksterne lenker
* 
* 
* 
* 
*  Diskografi
* Jordi Savall og Montserrat Figueras' plateselskap
Færøyske frimerker 1981

**Færøyske frimerker 1981**. Det ble utgitt i alt elleve frimerker av Postverk Føroya i 1981. Det var sjuende året som Færøyene utga egne frimerker. I 1981 var det tre utgivelser, 2. mars en serie med fire merker med motiv fra Gamle Tórshavn, 1. juni to Europa/CEPT-merker med folkedans og 19. oktober kom en serie med fem merker med motiv av historiske skrifter. De to første utgivelsene var gravert av Czesław Słania og den siste av M Müller.

## Gamle Tórshavn

Fil:Faroe stamp 053 old torshavn (sketches by ingalvur av reyni 01).jpg|FR 53
Fil:Faroe stamp 054 old torshavn (sketches by ingalvur av reyni 02).jpg|FR 54
Fil:Faroe stamp 055 old torshavn (sketches by ingalvur av reyni 03).jpg|FR 55
Fil:Faroe stamp 056 old torshavn (sketches by ingalvur av reyni 04).jpg|FR 56

Motivene fra gamle Tórshavn er tegnet av Ingálvur av Reyni

## Europe CEPT - Færøyske danser

Fil:Faroe stamp 057 europe (faroese dance - bandadansur).jpg|FR 57: **Føroyskur dansur: Bandadansur** 
Fil:Faroe stamp 058 europe (faroese dance - chain dance).jpg|FR 58: **Føroyskur dansur**


## Historiske skrifter

Fil:Faroe stamp 059 runen stone.jpg|FR 59: **Rúnasteinur** - Runesten (Sandavágur).
Image:Faroe stamp 060 music notes.jpg|FR 60: Noter (1846)
Image:Faroe stamp 061 sheep letter.jpg|FR 61: **[[Fårebrevet|Seyðabrævið]]** - Fårebrevet (1298).
Image:Faroe stamp 062 seal.jpg|FR 62: **Innsiglislakk** - Segl (Tórshavn 1533).
Image:Faroe stamp 063 faeroae et faeroa reserata.jpg|FR 63: Lucas Debes: **Færoæ et Færoa Reserata**, København: 1673; London: 1676; Kopenhagen und Leipzig: 1757; Tórshavn: 1963.


## Eksterne lenker
* Postur.fo Homepage
Lysekrone

En **lysekrone** er en dekorativ, takmontert armatur med to eller flere armer med holdere for lyskilder. Lyskildene kan være levende lys eller elektriske lyspærer. Lysekroner er ofte ornamentale, og kan ha dusinvis av lyskilder. Noen lysekroner har også glassprismer som gnistrer og bidrar til å spre lyset. Best gnistre-effekt fås ved bruk av glass med høy brytningsindeks, som krystallglass.

Verdens største lysekrone godkjent av Guiness rekordbok finnes i moskeen Hassan Sharbatley i Kairo.

## Litteratur
* Jürgen Beyer (2012): Stiftung, Plazierung und Funktion von Wand- und Kronleuchtern in lutherischen Kirchen, i: Zeitschrift für Lübeckische Geschichte 92, s. 101–150.
* Dyrssen, Eva og Årre, Katarina (1986): *Gamla ljuskronor av glas och bergkristall. Typbeskrivning och vård.* Nordiska museet, Stockholm. ISBN 91-7108-178-x

## Eksterne lenker
*
Færøyske frimerker 1982

**Færøyske frimerker 1982**. Det ble utgitt i alt ni frimerker av Postverk Føroya i 1982. Det var åttende året som Færøyene utga egne frimerker. I 1982 var det tre utgivelser, 14. mars to Europa/CEPT-merker med tema historiske begivenheter, 7. juni tre merker med bygdmotiver og 27. september kom en serie med fire merker med motiv fra dansevisen «Harra Pætur og Elinborg». Bygdemotivene er tegnet av Ingálvur av Reyni og «Harra Pætur og Elinborg» av Bárður Jákupsson.
.
## Europa / CEPT

Fil:Faroe stamp 064 europe (viking route).jpg|FR 64: Vikingrute til Færøyene.
Fil:Faroe stamp 065 europe (viking house).jpg|FR 65: Vikinghus, (Kvívík).


## Bygdemotiver

Fil:Faroe stamp 066 gjogv.jpg|FR 66: Gjógv.
Fil:Faroe stamp 067 hvalvik.jpg|FR 67: Hvalvík.
Fil:Faroe stamp 068 kvivik.jpg|FR 68: Kvívík.

 
## Harra Pætur og Elinborg


Fil:Faroe stamp 069 paeturs departure.jpg|FR 69: Pæturs avreise.
Fil:Faroe stamp 070 elinborg waiting for paetur.jpg|FR 70: Elinborg venter på Pætur.
Fil:Faroe stamp 071 elinborg and paetur meet again.jpg|FR 71: Elinborg og Pætur møtes igjen.
Fil:Faroe stamp 072 bound for home.jpg|FR 72: Hjemreisen.


## Eksterne lenker
* Postur.fo Homepage
Coco (band)

**Coco** var en norsk popgruppe dannet i 1980-årene på Nesodden med Tore Stabell Kulø alias Christopher Higgins og Kjell Jørgen Riegels Jacobsen alias Jørgen Riegels. 

Coco fikk singelhitene «(Take Me To) Jamaica» (1987) og «Life Must Go On» (1988) i forkant av utgivelsen av debutalbumet «*A Taste of Coco». T*il jul 1987 kom også nyttårssingelen *«Happy New Year». «Life Must Go On» gikk til 2. plass på VGs singelliste sommeren 1988 og lå 11 uker på lista. *

På debutalbumet «*A Taste of Coco»* deltok hovedvokalisten Arlene Wilkes, samt Graham Dye på singelen «*Tonight*».

I 1989 kom singelen *«Leave The World Behind» *og deretter* «You Are My Summerlove» *og *«Fly Away» *med Ingrid Elisabeth Johansen. 

## Diskografi
### Album
* A Taste of Coco (), OC Records 

### Singler
*«(Take Me To) Jamaica» med Arlene Wilkes, OC Records
*«Happy New Year» med Arlene Wilkes, OC Records
*«Life Must Go On» () med Arlene Wilkes, OC Records
*«Tonight» med Graham Dye, OC Records
*«Leave the World Behind» () med Helene Sommer, OC Records
*«You Are My Summer Love» () med Ingrid Elisabeth Johansen, NPS
*«Fly Away» () med Ingrid Elisabeth Johansen, NPS

## Eksterne lenker
*
Færøyske frimerker 1983

**Færøyske frimerker 1983**. Det ble utgitt i alt fjorten frimerker av Postverk Føroya i 1983. Det var niende året som Færøyene utga egne frimerker. I 1983 var det fem utgivelser, 21. februar en serie på tre merker med motiv av dampskip, 2. mai to merker med motiv av håndskårne sjakkbrikker, 6. juni to Europa/CEPT-merker med tema vitenskapsmenn, 19. september fire merker med motiv av fisk i færøyske farvann og til slutt 4. november kom et miniark med tre merker i forbindelse med at Nordens hus blitt åpnet på Færøyene med motiv av nordiske folkedrakter.

## Dampskip

Fil:Faroe stamp 073 ss arcturus.jpg|FR 073: **S/S Arcturus**.
Fil:Faroe stamp 074 ss laura.jpg|FR 074: **S/S Laura**.
Fil:Faroe stamp 075 ss thyra.jpg|FR 075: **S/S Thyra**.


## Sjakk

Fil:Faroe stamp 076 chessmen (king).jpg|FR 076: **Konge**.
Fil:Faroe stamp 077 chessmen (queen).jpg|FR 077: **Dam**.

Sjakkbrikkene er håndskåret av Pol í Bud (1791–1818), Nólsoy

## Europe/CEPT - Vitenskapsmenn

Fil:Faroe stamp 078 europe (finsen).jpg|FR 078: Niels Ryberg Finsen (1860-1904), den eneste Nobelpris-vinneren fra Færøyene, 1903.
Fil:Faroe stamp 079 europe (fleming).jpg|FR 079: Sir Alexander Fleming (1881-1955), Skotsk Nobelpris-vinner 1945,


## Fisker

Fil:Faroe stamp 080 tusk.jpg|FR 080: **Brosmae** (*[[Brosme brosme]]*). 
Fil:Faroe stamp 081 haddock.jpg|FR 081: **[[Hyse]]** (*Melanogrammus aeglefinus*).
Fil:Faroe stamp 082 halibut.jpg|FR 082: **Atlanterhavskveite** (*[[Hippoglossus hippoglossus]]*).
Fil:Faroe stamp 083 catfish.jpg|FR 083: **Gråsteinbit** (*[[Anarhichas lupus]]*).


## Nordisk hus/ Folkedrakter

Fil:Faroe stamp 084 national costumes greenland, sweden, iceland.jpg|FR 084: Grønland, Sverige, Island.
Fil:Faroe stamp 085 national costumes sapmi, denmark, aland.jpg|FR 085: Sameland, Danmark, Åland.
Fil:Faroe stamp 086 national costumes norway, faroes, finland.jpg|FR 086: Norge, Færøyene, Finland.
Fil:Faroe mini-sheet 1.jpg|FR 084-086: Første færøyske miniarket


## Eksterne lenker
* Postur.fo Homepage
Burmas kommunistparti

**Burmas kommunistparti** (burmesisk: ဗမာပြည်ကွန်မြူနစ်ပါတီ) er det eldste eksisterende politiske partiet i Burma. Partiet ble opprettet den 15. august 1939 under et hemmelig møte mellom 7 menn i Rangoon, og har siden vært delaktig i flere væpnede konflikter – først mot janaperne under Felttoget i Burma under andre verdenskrig, deretter mot burmesiske myndigheter i fra landet ble uavhengig i 1948 til opprøret ble slått ned i 1988.

Partiet er ikke anerkjent av burmesiske myndigheter, som også har forbudt det. Partimedlemmer opererer derfor hemmelig, og samarbeider ofte med opprørsgeriljaer ved grensen mot Folkerepublikken Kina.

## Aktiviteter før Burmas uavhengighet
Partiet arbeidet for uavhengighet fra utenlandske stormakter, i første rekke Storbritannia, og var i sterk opposisjon mot imperialisme. I 1942 kjempet imidlertid medlemmene på britisk side under Felttoget i Burma mot de japanske styrkene, som de oppfattet som fascistiske.

Den 1. august 1943 satte japanerne opp et nikkedukkeregime, og kolonimyndighetene drog i eksil til India. Partiet opprettet hemmelig kontakt med de britiske kolonimyndighetene, og et samarbeid mellom tidligere fiender var et faktum. Partiet var blant de mest aktive partene i den væpnede kampen mot japanerne, og når japanerne overgav seg i 1945, gjorde partiledelsen det klart at de ikke ville godta en britisk reetablering i landet. I februar 1946 oppstod det splittelse, da partiet ble splittet opp i en fraksjon som motsatte seg en væpnet revolusjon, og en som ønsket fortsatt kamp. Når den britiske administrasjonen returnerte, fortsatte radikale fraksjoner å gjøre motstand inntil landet omsider ble uavhengig i 1948.

## Aktiviteter etter uavhengigheten
Innen åtte måneder etter Burmas uavhengighet, brøt det ut borgerkrig i landet. Kommunistpartiet valgte å følge opp med å etablere seg på landsbygda og å samarbeide med andre venstreorienterte grupperinger inne i byene. I 1956 allierte flere partier seg med den målsetning å få kontroll over landet gjennom et demokratisk valg, hvor de vant 35 prosent av stemmene, men bare noen få seter i regjeringen.

I 1962 kom Ne Win til makta gjennom et kupp. Han gikk inn for å slå ned på opprøret, og innen slutten av 1963 var over 2000 kommunister blitt fengslet. Dette markerte slutten på partiets storhetstid, selv om medlemmene fortsatte kampen ved å gå under jorden og utføre større og mindre enkeltaksjoner. Imidlertid lyktes det ikke partiet i å reetablere seg, og innen 1989 hadde de fleste lederne dratt i eksil til Kina.

## Referanser


## Eksterne lenker
*